CELEX: 22005D0024
Language: hu
Date: 2005-02-08 00:00:00
Title: Az EGT-Vegyesbizottság 24/2005 határozata (2005. február 8.) az EGT-Vegyesbizottság eljárási szabályzatának módosításáról

23.6.2005   
            
            
               HU
            
            
               Az Európai Unió Hivatalos Lapja
            
            
               L 161/54
            
         AZ EGT-VEGYESBIZOTTSÁG
   24/2005 határozata
   (2005. február 8.)
   az EGT-Vegyesbizottság eljárási szabályzatának módosításáról
   AZ EGT-VEGYESBIZOTTSÁG,
   tekintettel az Európai Gazdasági Térségről szóló megállapodás kiigazításáról szóló jegyzőkönyvvel módosított, az Európai Gazdasági Térségről szóló megállapodásra (a továbbiakban: a megállapodás) és különösen a megállapodás 92. cikkének (3) bekezdésére,
   mivel:
   
               (1)
            
            
               Az EGT-Vegyesbizottság eljárási szabályzatát az 1994. február 8-i 1/94 EGT-vegyesbizottsági határozat (1) elfogadta.
            
         
               (2)
            
            
               Az Osztrák Köztársaság, a Finn Köztársaság és a Svéd Királyság csatlakozásának feltételeiről, valamint az Európai Unió alapját képező szerződések kiigazításáról szóló okmány (2) létrejöttét követően az Európai Unió finn és svéd nyelven is elkészíti azoknak az EK jogi aktusoknak a szövegét, melyeket a megállapodásba mellékletként be kell építeni, az EGT-Vegyesbizottságnak a megállapodás mellékleteit és jegyzőkönyveit módosító finn és svéd nyelvű határozatait pedig közzéteszi az Európai Unió Hivatalos Lapjának EGT-re vonatkozó részében.
            
         
               (3)
            
            
               A Nizzai Szerződés (3) hatálybalépését követően az Európai Közösségek Hivatalos Lapja megnevezést az Európai Unió Hivatalos Lapja név váltotta fel.
            
         
               (4)
            
            
               A 2003. október 14-én Luxemburgban aláírt, a Cseh Köztársaság, az Észt Köztársaság, a Ciprusi Köztársaság, a Magyar Köztársaság, a Lett Köztársaság, a Litván Köztársaság, a Máltai Köztársaság, a Lengyel Köztársaság, a Szlovén Köztársaság és a Szlovák Köztársaság Európai Gazdasági Térségben való részvételéről szóló megállapodás (a továbbiakban: EGT bővítési megállapodás) (4) létrejöttét követően a megállapodás nyelveit feltüntető listát szükségszerűen módosítani kell.
            
         
               (5)
            
            
               Mivel az EGT bővítési megállapodás még nem lépett hatályba, de ideiglenesen alkalmazzák, ezt a határozatot az EGT bővítési megállapodás hatálybalépésig szintén alkalmazni kell ideiglenes alapon,
            
         A KÖVETKEZŐKÉPPEN HATÁROZOTT:
   1. cikk
   
               1.
            
            
               A 6. cikk (2) bekezdésének szövege helyébe a következő lép:
            
         
      „A 102. cikk (1) bekezdésével összhangban mellékletként a megállapodásba beépítendő EK jogi aktusok szövege az Európai Unió Hivatalos Lapjában cseh, dán, holland, angol, észt, finn, francia, német, görög, magyar, olasz, lett, litván, máltai, lengyel, portugál, szlovák, szlovén, spanyol és svéd nyelven kihirdetett változata egyaránt hiteles. El kell készíteni a jogi aktusok izlandi és norvég nyelvű szövegét, melyet az EGT-Vegyesbizottság az (1) bekezdésben hivatkozott idevágó határozatokkal együtt hitelesít.”
   
   
               2.
            
            
               A 11. cikk (1) bekezdése helyébe a következő szöveg lép:
            
         
      „Az EGT-Vegyesbizottságnak a megállapodás mellékleteit vagy jegyzőkönyveit módosító határozatait cseh, dán, holland, angol, észt, finn, francia, német, görög, magyar, olasz, lett, litván, máltai, lengyel, portugál, szlovák, szlovén, spanyol és svéd nyelven ki kell hirdetni az Európai Unió Hivatalos Lapjának EGT-re vonatkozó részében, valamint izlandi és norvég nyelven a lap EGT-kiegészítésében.”
   
   2. cikk
   Ez a határozat elfogadásának napján lép hatályba.
   3. cikk
   Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében kell kihirdetni.
   
      Kelt Brüsszelben, 2005. február 8-án.
      
         
            Az Egt-Vegyesbizottság Részéről
         
         
            Az elnök
         
         Richard WRIGHT
      
   
   
      (1)  HL L 85., 1994.3.30., 60. o.
   
   
      (2)  HL C 241., 1994.8.29., 21. o., a HL L 1., 1995.1.1., 1. o. módosításainak megfelelően.
   
      (3)  HL C 80., 2001.3.10., 26. o.
   
   
      (4)  HL L 130., 2004.4.29., 3. o.